אלכס בן-ארי

אלכס בן-ארי (נולד בי"א בתמוז ה'תשל"ג, 11 ביולי 1973) הוא משורר, עורך ומתרגם ישראלי.

ביוגרפיה
בן-ארי נולד בשנת 1973 בברית המועצות, ועלה עם משפחתו לישראל כשהיה בן שלוש. למד ב"תיכון חדש" בחולון ושירת בצה"ל בחיל המודיעין, לאחר מכן למד מתמטיקה ומדעי המחשב באוניברסיטת בר-אילן. בוגר המחזור השלישי של "כתת השירה" של הליקון (1996).

לאורך השנים פרסם שירים ותרגומי שירה בכתבי עת רבים ובהם קשת החדשה, משיב הרוח, הליקון, תרבות וספרות הארץ, ספרות ותרבות ידיעות אחרונות, אורות ודג אנונימי.

כתב היד של ספר שיריו הראשון, "ימים סמויים", התקבל למפעל קסת לספרות ביכורים, וראה אור בשנת 2008 בהוצאת כרמל ובעריכת דוד וינפלד, הספר זכה
בציון לשבח בפסטיבל השירה מטולה לשנת 2008 וב"פרס הליקון על שם המשורר רמי דיצני" לשנת 2014. ספר שיריו השני, "קורת השער" מורכב משירי האיקו וראה אור בסדרת "כבר" לשירה ובעריכת ליאת קפלן.

ספר שיריו השלישי, "התקווה 69" ראה אור ב-2018 בהוצאת מקום לשירה. זהו ספר שירה קונספטואלי המורכב מ-69 גרסאות של ההמנון שיוצרו באמצעות מילון אבן-שושן בפרוצדורה שהיא הרחבה של טכניקת ה-S+7 של אוליפו. חלקו השני של הספר הוא תיעוד מוער של ההתכתבות המסועפת שניהל המחבר עם חברות המזכירות המדעית של האקדמיה ללשון העברית אודות יצירת 69 שירי הספר.

ספר שיריו "מים מים" (הוצאת 'דפוס בית', 2020) הוא ספר שירי מחיקה המייצר מחדש את ספרו הראשון "ימים סמויים" באופן שבו כל שיר בספר החדש נוצר על ידיד מחיקה של מילים מתוך השיר בעמוד המקביל לו ב"ימים סמויים". הספר נוצר ברובו במהלך שהות אמן בבית שלום אש בבת-ים מטעם מוזיאון בת-ים לאמנות (מובי). סדרת דימויים של סימני מחיקה שנוצרו בתהליך העבודה הפכה לתערוכה שהוצגה בבית שלום אש במהלך אפריל 2021. הספר עצמו, יחד עם צמד עבודות וידאו המתחקות אחר תהליכי מחיקה הוצגו במהלך אפריל-מאי 2021 בגלריה "ביתא" בירושלים כחלק מן התערוכה "מה אמרת?" באוצרותה של אלפא חיימוב.

ב-2021 ראה אור ספר שירי הייקו נוסף פרי עטו, "גשם שיורד לאט יותר" בהוצאת 'ירח חסר', שהיא הוצאת ספרים להייקו בעברית שבן-ארי הוא ממקימיה יחד עם יעקב רז, דרור בורשטיין, יובל אדו-טל וליאת קפלן.

ספר שיריו הששי, "צי", ראה אור בקיץ 2023 בסדרת 'כבר' לשירה בהוצאת מוסד ביאליק (עורכת הספר והסדרה – ליאת קפלן). זהו ספר שירה לירית, הראשון של בן-ארי מאז ספרו הראשון, "ימים סמויים".

ב-2024 ערך את גליונו הראשון של כתב העת המקוון רֶסֶן – ליצירה אילוצית וחישובית בעברית.

ספריו
שירה
צי, (מוסד ביאליק – סדרת כבר לשירה, 2023)
גשם שיורד לאט יותר, (הוצאת ירח חסר, 2021)
מים מים, (הוצאת דפוס בית, 2020)
התקווה 69, (הוצאת מקום לשירה, 2018)
קורת השער, (מוסד ביאליק – סדרת כבר לשירה, 2015)
ימים סמויים, (הוצאת כרמל, 2008)

 שירה – תרגום 
 רוברטה בירי, הדף, בחר ותרגם אלכס בן-ארי (הוצאת ירח חסר, 2020)

שירה – עריכה
 ליאור זלמנסון, יש לנו דרכים לגרום לך ליהנות, סדרת "נוסח" לשירה (מקום לשירה, 2021)
אנתולוגיה לכתיבה מושגית בעברית (2) – גיליון ננופואטיקה 19 (מקום לשירה, 2020)
תומר ליכטש, שירים טיפוסיים , סדרת "נוסח" לשירה (מקום לשירה, 2019)
יונתן רז-פורטוגלי, הילה טוני נבוק, אם כרגע מה שבוער בך זה פילאטיס, בזה את צריכה להתמקד (לוקוס, 2018)
שירה חרש, 11:11 (גמא והקיבוץ המאוחד, 2018)
 אנתולוגיה לכתיבה מושגית בעברית – גיליון ננופואטיקה 8 (מקום לשירה, 2016)
 גארי הות'ם, יותר חלונות מבית, בחר ותרגם דרור בורשטיין (הוצאת ירח חסר, 2016)
 קרוליין גורליי, הפוגה בטרם חושך, בחר ותרגם דרור בורשטיין (הוצאת ירח חסר, 2018)

 שירה – אחר 
 קמץ, אנתולוגיה של שירי הייקו מאת חברי" קבוצת ירח חסר" (הוצאת ירח חסר, 2016)

 אמנות חזותית 

 יחיד/זוגיות 

 אסור לגעת בחלקים החמים, תערוכה זוגית עם הגר ציגלר, גלריה אחד העם 9, נובמבר-פברואר 2024-2025, אוצר: יאיר ברק
 Cuplings, מיצב כוסות קפה חד-פעמיות וטקסט, גלריה גרוסו מודו, ספטמבר 2023
 שיירים - דימויי מחיקה, בית שלום אש, בת-ים, אפריל 2021

 קבוצתיות 
 או/האופטימיות, הגלריה החדשה עין הוד, ינואר-אפריל 2026, אוצרת: צאלה קוטלר-הדרי
 עיקבה, תערוכה קבוצתית, גלריה מוסררה, ירושלים, נובמבר 2025 - ינואר 2026, אוצר: יוני ניב
 מקום נפלט, הגלריה החדשה עין הוד, 2023, אוצרת: צאלה קוטלר-הדרי
 מה אמרת?, תערוכה קבוצתית, גלריה ביתא, ירושלים, אפריל-מאי 2021, אוצרת: אלפא חיימוב
 שיחה בין כמה אמנים על איך נוצרת תמונה, תערוכת פופ-אפ קבוצתית, גלריה נולובז, דצמבר 2021
 פרשת מים, תערוכה קבוצתית, המרכז לאמנות דיגיטלית, חולון, נובמבר 2021
 פעולה מתוזמנת, תערוכה קבוצתית, בית הנסן, יוני 2020
 פרויקט בידוד, תערוכה מקוונת, מאי 2020
 הוא אמר על קיר, המרכז לאמנות דיגיטלית, חולון, נובמבר 2019 (במסגרת פסטיבל פרינטסקרין)
 עיר-סיפור 2, תערוכת איור ושירה על קירות בניינים בירושלים, מרץ 2017

 במה 
 מסע שירה, התכנסויות של הקשבה משותפת לקולאז' של שירה עברית, פסטיבל 2, סטודיו 'תוצרת בית', אוקטובר 2025
 כותל המחיקות, מיצב השתתפותי של מחיקה קולקטיבית מעיתוני היום, הספרייה הלאומית, מרץ 2025
 מחרב נומג, עבודה לכוסות ושחקנים יחד עם קבוצת תיאטרון רות קנר, דצמבר 2023 - ינואר 2024
 התקווה 69 - ואריאציות להמנון הלאומי, פיי שפירו ואלכס בן ארי, בימוי: ניצן כהן, פסטיבל א-ז'אנר, תיאטרון תמונע, 2018
להיטס, קאברים ללהיטי ענק מתורגמים לעברית, אמנים שונים, לבונטין 7, אפריל 2012

קישורים חיצוניים

 "על המחיקות": שיחה בין אלכס בן-ארי לאוצרות דלית מתתיהו והילה כהן-שניידרמן. על מחיקה כפעולה אמנותית ועל ספר שירי המחיקה "מים מים"
 השקת הספר "קורת השער". משתתפים: דרור בורשטיין, ליאת קפלן, זלי גורביץ, רועי צ'יקי ארד, איה כורם
 השקת 'התקווה 69', הגדה השמאלית, תל אביב. משתתפים: עודד וולקשטיין, קבוצת תיאטרון רות קנר, הדס עפרת, דרור בורשטיין, פיי שפירו, נועה שקרג'י, ליאור זלמנסון

 מידע כללי 
 הבלוג של אלכס בן ארי

 הערך של אלכס בן ארי באתר PIW 

 ביקורות 
 אלי הירש, אלכס בן-ארי, "ימים סמויים", פורסם במדור הספרות של ידיעות אחרונות, מוסף 7 לילות, 20 ביוני 2008
 אלי הירש, אלכס בן-ארי, "קורת השער", פורסם במדור הספרות של ידיעות אחרונות, מוסף 7 לילות, 12 ביוני 2015



 גלעד מאירי, בלבבון פנימה: על "התקווה 69" לאלכס בן-ארי, אודות - כתב עת למסות וביקורת ספרות, גיליון 14, 19 בינואר 2020



 אלי הירש, פרידה אינה התחלה אלא סוף שדורש עבודת אבל, על 'צי' מאת אלכס בן-ארי, ספרות ותרבות, ידיעות אחרונות, 27.10.2023
 אלפרד כהן, המכניקה הפואטית של הרגש, על ״צי״, מעלה 15, ספטמבר 2024

 פרסומים נוספים 
 שירים של אלכס בן ארי ב"אנתולוגיה מקוונת לשירה עברית"




 "איך עושה קאבר?" - הרצאה על מנגנון הפעולה של גרסאות כיסוי
 "צעד בן אלפי־מילין", באתר "מעלה", ספטמבר 2022 | על "המגרפה" מאת שרון אס
 כמה מילים אחרי הלוויה של מאיר ויזלטיר, באתר "מעלה", יוני 2023 | דברי פרידה ממאיר ויזלטיר

הערות שוליים

קטגוריה:משוררים ישראלים
קטגוריה:משוררים כותבי עברית
קטגוריה:ישראלים ילידי ברית המועצות
קטגוריה:עולים בשנות ה-1970
קטגוריה:בוגרי תיכון אילון/חדש (חולון)
קטגוריה:בוגרי אוניברסיטת בר-אילן
קטגוריה:רחובות: אישים
קטגוריה:ישראלים שנולדו ב-1973